Tom Steinberg: Les Dades Governamentals Obertes inclouen qualsevol informació que el Govern recopila, en general, per a les seves pròpies necessitats,
i que després fa disponibles per a que altra gent les usi per a les seves necessitats.
Rufus Pollock: Són dades governamentals que són Obertes.
I Obertes vol dir que tothom és lliure d'usar-les, re-usar-les i redistribuir-les.
Aine McGuire: El moviment Open Data és una via de transformar la relació entre el ciutadà i el govern
de tal manera que tothom sap el que està passant
i si tothom sap el que està passant
serà molt més fàcil per a les dues parts participar de forma més justa en societat.
Chris Taggart: Les nostres vides estan cada cop més governades per les dades, de fet, cada cop més les nostres vides són dades.
Tenint en compte això, no poder comprovar la informació sobre nosaltres,
on vivim, qui ens representa,
empreses que fan negocis amb el govern i demés
comença a debilitar la democràcia.
Rob McKinnon: És molt més ampli que el govern.
El govern és de fet només un participant a la nostra societat.
El que estem veient és en realitat la cúspide d'un gran canvi social, un canvi social global.
Tots junts tenim l'habilitat de transformar la forma en que la societat funciona.
Estem recopilant de forma global, mitjançant llocs com Wikipedia o col·leccions de dades estructurades,
un gran resum global de com la societat funciona i com ens organitzem.
Així doncs, estem tan sols a l'inici d'un gran canvi en la forma en que funcionem...
Rufus Pollock: Hi ha tres vies en que les Dades Governamentals Obertes poden fer del món un lloc millor.
Número u: permet a empreses, persones, associacions
desenvolupar aplicacions i serveis interessants, útils i valuosos.
Número dos, crec que té a veure amb la democràcia, significa participar en el govern, significa transparència,
ens permet veure el que el govern està fent.
I número tres: Suposo que és, i perquè no?
Obrir dades del govern no costa bàsicament res,
perquè no alliberar les dades que ja estan disponibles i que ja estan sent recopilades.
Tom Steinberg: Les Dades Obertes són importants per moltes i diverses raons
i cap d'elles és més important que una altra.
Tenim la possibilitat de generar valor econòmic,
cosa que és un prioritat per a molta gent en temps difícils com aquests.
La creació de més llocs de treball i empreses,
i més empreses rendibles que generen ingressos a través d'impostos.
També ens trobem amb la qüestió de tota la vida de publicar dades per detectar possible corrupció
o mal ús de diner públic i pràctiques que són injustes o il·legals i que no tenen res a veure amb els diners però que d'alguna manera estan amagades.
Ton Zijlstra: La gent crearà negocis afegint valor a les dades,
agafant les dades i usant-les per a certes aplicacions.
També té a veure amb transparència
però també amb la gent disposant de més mitjans per a poder prendre millors decisions relacionades amb les seves vides
basades en informació que no estava disponible abans.
I també té a veure amb fer les organitzacions que creen aquestes dades més eficients i efectives elles mateixes.
Rufus Pollock: Per exemple, nosaltres impulsem un projecte anomenat wheredoesmymoneygo.org
per ajudar a mostrar on van els diners dels teus impostos, cosa que crec que és una part molt important.
Crec que seria interessant saber, ‘aquesta és la contribució més important que faig a l'estat - on estan anant els meus diners?’
Sense dades obertes per part del govern, no puc respondre aquesta pregunta.
David Eaves: Usem dades Federals de pol·lució i les integrem en un mapa amb dades electorals
per mostrar a prop del teu codi postal o qualsevol àrea que t'interessi
quines instal·lacions hi ha a prop teu i com contaminen, amb que contaminen i en quina circumscripció es troben.
Això et permet veure quins són els nivells de pol·lució al teu voltant.
Tom Steinberg: MySociety crea diferents llocs web cívics i socials i els manté.
I quan dic llocs web cívics i socials vull dir que et poden dir:
‘qui és el meu representant polític?’ ‘com els hi escric?’ ‘què diuen al parlament?’, ‘com voten?’, ‘que fan amb els diners que reben?’
- això pel que fa a la democràcia.
En l'aspecte cívic, construïm serveis que diuen: ‘com puc fer que es resolguin problemes al meu carrer?’
‘com obtinc la informació que necessito del govern?’
I molt aviat ‘com puc fer que es resolguin els meus problemes de transport?’, que estarà aviat disponible...
David Eaves: A Vancouver l'horari de recollida de deixalles és molt dinàmic...
canvia molt sovint i la gent sempre s'oblida de treure la brossa.
Ara tan sols tenen que anar al lloc web i es poden registrar
i els hi enviarem un email que diu “Demà recolliran les teves escombraries”.
És el tipus d'aplicació que el ciutadà entén molt ràpidament,
li proporciona una utilitat immediata.
Així doncs quan la gent veu VanTrash pregunten "això és part del que signifiquen les Dades Obertes?"
I diem, “Si” i ells diuen, “Vull més d'això en la meva vida”
Richard Cyganiak: A nivell de la Unió Europea,
seria molt interessant si poguéssim disposar de totes aquestes dades en un sol lloc
de forma que puguem buscar en diferents països i comparar coses entre diferents països.
Jack Thurston: El que intentem fer amb Farmsubsidy.org
és connectar tot el que publiquen els governs en un únic centre de dades.
D'aquesta manera els ciutadans poden anar en línia i veure el que està passant no només al seu país
sinó també en altres països, i poden comparar quan reben les granges en una part de la UE comparat amb una altra,
quina quantitat aporten els ciutadans a la política agrària,
quant els hi costa si es troben en un país en front a si estiguessin en un altre.
Aquesta és la llavor d'un debat pan-Europeu que hauria de produir-se,
ja que tenim una política pan-Europea.
Erik Swanson: Un dels meus exemples favorits de com les dades del World Bank han estat reusades va tenir lloc poc després de que obríssim la base de dades.
Vam rebre un missatge d'un grup que simplement havia agafat la base de dades sencera
i analitzat on hi havia buits en les dades
i després havien produït mapes mostrant país per país, indicador per indicador, any per any
on es trobaven els buits en les dades.
No explicava res que ja no sabéssim
però ho explicava en una forma que no havíem vist abans
i es clar, ho feia públic per a que la resta de gent ho pogués veure també.
Karin Christiansen: Ens trobem en un punt en que necessitem que les dades siguin alliberades
i necessitem un estàndard per a aquestes dades, de tal manera que la puguem relacionar i comparar.
Perquè el que és necessari a Uganda, a Afganistan
és no tan sols saber que està fent la DFID amb diners del Regne Unit,
que s'està fent amb diners americans, sinó saber com encaixa tot això.
Simon Parrish: Estem treballant en una iniciativa anomenada Iniciativa per a la Transparència en l'Ajuda Internacional
que consisteix en desenvolupar estàndards sobre com els donants involucrats en el govern haurien de ser transparents sobre l'ajuda que donen.
D'una banda per a rendir comptes amb els ciutadans que paguen impostos al seus propis països
però també amb diversos interessats en països en desenvolupament
des dels governs d'aquests països, fins a associacions civils, fins a parlamentaris
els quals volen una millor informació sobre els diners que arriben al seu país.
L'obertura i disponibilitat d'aquesta informació té el potencial de canviar radicalment
la forma en que les ajudes es gasten i en l'efectivitat amb la que els diners es gasten.
La importància recau en l'obertura d'aquestes dades, de forma que puguin ser reusades per diferents grups de formes diverses
per a fer-les accessibles a diferents grups d'una manera que satisfaci les seves pròpies necessitats.
Erik Swanson: Alguns dels gràfics de bombolles de Hans Rosling,
el software Gapminder en el que il·lustra la progressió dels països al llarg del temps,
usant gràfics animats que es mouen...
Fins i tot abans de que les nostres dades fossin disponibles, Hans les estava usant en els seus gràfics
i han sigut espectacularment efectius en sensibilitzar respecte a qüestions de desenvolupament.
Tom Steinberg: Com pots convèncer governs que no estan interessats en les Dades Obertes
que val la pena gastar el seu temps i diners i esforç en prestar cap atenció?
Crec que aquesta demostració és realment clau.
Demostrar que els serveis són bons, que són útils...
i particularment serveis que són fàcils d'explicar, que ofereixen un valor evident i un benefici general, en comptes d'un benefici molt específic...
David Eaves: Tenim tres objectius.
El primer és: ajudem a construir comunitats al voltant de les dades obertes en totes les ciutats que ho vulguin al voltant del món.
Segon, oferim un lloc on ajuntaments i treballadors del govern puguin trobar-se amb gent interessada en això,
trobar-se amb gent que s'hi està involucrant i també veure totes les coses interessants que estan en marxa al voltant del món
i veure tot el que està realment en marxa i que altres ho estan fent i que ells poden fer-ho també.
I el tercer és, creem alguna cosa.
Intentem que cada comunitat creï alguna cosa
perquè res fa que la gent entengui perquè són important les dades obertes que quan veuen una visualització profunda
que els hi permet entendre la seva comunitat d'una forma inèdita fins aleshores.
Jack Thurston: La nostra feina és recordar a la gent l'important que és
que tingui accés a les dades relacionades amb el que fa el seu govern,
independentment que això faci que periodistes escriguin articles, ajudi ONGs a construir campanyes al voltant de les dades
o simplement es creïn aplicacions web per a que ciutadans comuns puguin anar en línia i veure el que està passant.
Hem de poder demostrar que un món on les dades del govern són obertes és millor que un món on són tancades.
Rufus Pollock: Normalment, les millors coses que resulten d'una nova tecnologia són aquelles en que no s'ha pensat abans.
Penseu en l'electricitat, als anys 1820 quan Faraday demostrava l'electricitat a Gladstone a la Royal Society.
Gladstone li diu a Faraday,
“Si, té molt bona pinta, pots fer que les potes de les granotes es moguin, però per a que serveix l'electricitat?”
Faraday li respon a Gladstone,
“Bé, per a que serveix un infant? ...
creixerà per a ser alguna cosa...”
I crec que el punt clau de les dades obertes és que vivim en una era de la informació,
una societat de la informació - dades i informació són l'infraestructura clau d'aquest món.
Ton Zijlstra: Si mirem a la forma en que els humans solucionen problemes, normalment triem solucions fàcils
fins i tot si es tracta de problemes difícils i complexos.
Per això crec que hem d'usar les dades de que disposem sobre les nostres vides i el nostre entorn per a trobar
respostes que no siguin fàcils sinó realitzables als problemes a que ens enfrontem.